Γιάννης Αντετοκούνμπο

Ο **Γιάννης Αντετοκούνμπο** (πλήρες όνομα **Γιάννης Σίνα-Ούγκο Αντετοκούνμπο**, Ζωγράφου Αθηνών, 6 Δεκεμβρίου 1994) είναι Έλληνας καλαθοσφαιριστής, νιγηριανής καταγωγής, διεθνής με την Εθνική Ελλάδας. Έχει ύψος 2,11 μέτρα και σε επίπεδο συλλόγων αγωνίζεται ως φόργουορντ για τους Μιλγουόκι Μπακς του NBA. Το μέγεθός του, η ταχύτητά του, η δύναμη και η χώρα που γεννήθηκε του έχουν δώσει το προσωνύμιο *«Greek Freak»*. Θεωρείται ευρέως ως ένας από τους κορυφαίους Ευρωπαίους της ιστορίας του αθλήματος και από τους καλύτερους πάουερ φόργουορντ όλων των εποχών.

Έχοντας κερδίσει μεταξύ άλλων δύο φορές τον τίτλο του πολυτιμότερου παίκτης (MVP) του ΝΒΑ και μία φορά το βραβείο του πολυτιμότερου παίκτη των τελικών, τον Οκτώβριο του 2021 συμπεριλήφθηκε στην επετειακή επιλογή των 75 καλύτερων παικτών της ιστορίας του ΝΒΑ, ο μικρότερος σε ηλικία που συμπεριλήφθηκε (27 ετών).

Ξεκίνησε τη σταδιοδρομία του στην Α2 κατηγορία του ελληνικού πρωταθλήματος καλαθοσφαίρισης ως παίκτης του Φιλαθλητικού. Κατόπιν, επιλέχθηκε στο ντραφτ στη θέση 15 από τους Μιλγουόκι Μπακς το 2013, όπου και εξελίχθηκε στον κορυφαίο παίκτη της ομάδας στις περισσότερες στατιστικές κατηγορίες και σε έναν από τους κορυφαίους παίκτες του πρωταθλήματος του NBA, όντας μεταξύ άλλων έξι φορές μέλος του All-Star Game ΝΒΑ και μια φορά πολυτιμότερος παίκτης. Το 2021 κατέκτησε για πρώτη φορά τον τίτλο του ΝΒΑ (ο πρώτος τίτλος των Μπακς μετά από 50 χρόνια), κερδίζοντας παράλληλα το βραβείο του MVP των τελικών. Στις 15 Δεκεμβρίου 2020 ανανέωσε το συμβόλαιο του με τους Μιλγουόκι Μπακς για 5 χρόνια για 228 εκατομμύρια δολάρια. Επιλέχθηκε ομόφωνα από την Ελληνική Ολυμπιακή Επιτροπή ως σημαιοφόρος της ελληνικής αποστολής, μαζί με την χρυσή πρωταθλήτρια του βάδην, Αντιγόνη Ντρισμπιώτη, στην τελετή έναρξης των Ολυμπιακών Αγώνων 2024 στο Παρίσι.

## Βιογραφία
Γεννήθηκε στον δήμο Ζωγράφου Αττικής στις 6 Δεκεμβρίου 1994 και είναι παιδί μεταναστών από το Λάγος της Νιγηρίας, του Τσαρλς και της Βερόνικα Αντετοκούνμπο, οι οποίοι εγκαταστάθηκαν στην Ελλάδα το 1991. Ο μεγαλύτερος αδερφός του, Φράνσις, παρέμεινε πίσω στο Λάγος με τον παππού και τη γιαγιά τους. Εθνοτικά προέρχεται από τους Γιορούμπα και Ίγκμπο. Οι γονείς του απέκτησαν άλλους τρεις γιους στην Ελλάδα, τον Θανάση, τον Κώστα και τον Αλέξανδρο. Ο πατέρας του Αντετοκούνμπο ήταν πρώην επαγγελματίας ποδοσφαιριστής στη Νιγηρία, ενώ η μητέρα του αθλήτρια του άλματος εις ύψος. Όλα τα παιδιά της οικογένειας που γεννήθηκαν στην Ελλάδα βαφτίστηκαν Ορθόδοξοι Χριστιανοί και έλαβαν ένα ελληνικό κι ένα νιγηριανό όνομα. Το νιγηριανό όνομα του Γιάννη είναι «Ούγκο». Αν και εκείνος με τα τρία αδέλφια του γεννηθήκαν και μεγάλωσαν στην Ελλάδα, δεν απέκτησαν αυτομάτως την ελληνική υπηκοότητα. 
[thumb|αριστερά| Ο Γιάννης με τον αδερφό του [Θανάσης Αντετοκούνμπο|Θανάση στα Σεπόλια το 2015.]]
Έως την ηλικία των 18 ετών, ο Αντετοκούνμπο δεν είχε επίσημα έγγραφα και δεν ήταν πολίτης ούτε της Ελλάδας ούτε της Νιγηρίας. Μεγάλωσε στη συνοικία των Σεπολίων. Οι συνθήκες διαβίωσης της οικογένειας ήταν δύσκολες, καθώς οι γονείς του δυσκολεύονταν να βρουν εργασία και έτσι εκείνος μαζί με τον μεγαλύτερο αδερφό του, Θανάση, έβγαζαν τα προς το ζην πουλώντας γυαλιά ηλίου, τσάντες και ρολόγια στις υπαίθριες αγορές. Όπως έχει δηλώσει ο ίδιος, η Ορθόδοξη Εκκλησία ήταν αυτή που τους βοήθησε πολύ εκείνα τα χρόνια, υπογραμμίζοντας ότι στο κατηχητικό σχολείο της ενορίας του ένοιωθε ασφαλής, αφού δεν ήταν στους δρόμους. 

Ξεκίνησε να ασχολείται με το μπάσκετ το 2007 και έως το 2009 έπαιζε πλέον επαγγελματικά για την ομάδα εφήβων του Φιλαθλητικού, όπου ο Θανάσης και ο Κώστας ξεκίνησαν επίσης να παίζουν αργότερα, ενώ ο αδερφός τους, Φράνσις πίσω στη Νιγηρία έγινε επαγγελματίας ποδοσφαιριστής. Αθλητικό του πρότυπο ήταν ο Γάλλος ποδοσφαιριστής Τιερί Ανρί.

Επιλέχθηκε στο νούμερο 15 του NBA Ντραφτ στις 27 Ιουνίου του 2013 από τους Μιλγουόκι Μπακς. Ο ίδιος πανηγύρισε μαζί με τον αδερφό του, Θανάση κρατώντας την ελληνική σημαία και καταλαμβάνοντας την υψηλότερη θέση σε ντραφτ για Έλληνα παίκτη του NBA έως τότε (ο Πρέντραγκ Στογιάκοβιτς στη θέση 14 το 1996 ήταν παίκτης της εθνικής Σερβίας και είχε διπλή υπηκοότητα, ενώ ο Γιώργος Παπαγιάννης επιλέχθηκε στο νούμερο 13 το 2016). Οι αρμόδιες υπηρεσίες της ελληνικής κυβέρνησης του έδωσαν έγγραφα ελληνικής υπηκοότητας επίσημα στις 9 Μαΐου του 2013.

### NBA και ΗΠΑ
Ξεκινώντας τη ζωή του στο Μιλγουόκι και λαμβάνοντας τις αρχικές οικονομικές απολαβές του, στήριζε την οικογένεια του πίσω στην Αθήνα στέλνοντας τους χρήματα. Σε μια από αυτές τις συναλλαγές, συνειδητοποίησε πως είχε στείλει όλα τα χρήματα που είχε διαθέσιμα στους γονείς του και ο ίδιος δεν είχε χρήματα για να πάει στον αγώνα που έδινε η ομάδα του την ίδια ημέρα, έτσι ξεκίνησε να τρέχει τη διαδρομή έως το γήπεδο μέχρι να σταματήσει κάποιος περαστικός και τον πάρει με το αυτοκίνητό του.

Μετά την εδραίωσή του στο NBA, η οικογένεια μετακινήθηκε από την Αθήνα στο Μιλγουόκι. Ο αδερφός του, ο Θανάσης, επιλέχθηκε επίσης στο NBA Ντραφτ του 2014 από τους Νιου Γιορκ Νικς στο νούμερο 51, ενώ ο Κώστας, ο οποίος είναι ο αμέσως νεότερος αδερφός τους, παίζει κολεγιακό μπάσκετ στις ΗΠΑ στο πανεπιστήμιο του Ντέιτον και ο μικρότερος αδερφός, Αλέξης, είναι αθλητής της καλαθοσφαίρισης στα σχολικά πρωταθλήματα των ΗΠΑ. Τον Ιούλιο του 2016, ο Θανάσης και ο Γιάννης, ξεκίνησαν τη στρατιωτική τους θητεία στον Ελληνικό Στρατό. Εκεί υπηρέτησαν για τρεις μήνες, ως Έλληνες του εξωτερικού. Στις 29 Σεπτεμβρίου του 2017 (κατά τις μεσημεριανές ώρες στις ΗΠΑ), ο πατέρας του Γιάννη, Τσαρλς, απεβίωσε, σε ηλικία 54 ετών, από ανακοπή καρδιάς.

Τον Ιούλιο του 2018, ο Αντετοκούνμπο έγινε ο αθλητής ο οποίος διακόσμησε το εξώφυλλο της συσκευασίας του δημοφιλούς ηλεκτρονικού παιχνιδιού NBA 2K στην κανονική του έκδοση, ο πρώτος μη Αμερικανός αθλητής του NBA ο οποίος προβλήθηκε στο εξώφυλλο, ενώ στην ειδική έκδοση προβλήθηκε ο Λεμπρόν Τζέιμς.

### Σταδιοδρομία
#### Φιλαθλητικός (2012-13)
Ο Αντετοκούνμπο ξεκίνησε να παίζει μπάσκετ με τους νέους στην ομάδα του Φιλαθλητικού με προπονητή τον Βασίλη Ξενάριο και αρχική επαφή τον Σπύρο Βελλινιάτη. Ξεκίνησε την επαγγελματική του σταδιοδρομία στην Α2 με την ομάδα του Φιλαθλητικού τη σεζόν του 2012-13. Όταν έκλεισε τα 18, το Δεκέμβριο του 2012, υπέγραψε τετραετές συμβόλαιο με την ισπανική Σαραγόσα, έναντι αμοιβής 250.000 ευρώ ανά σεζόν. Το συμβόλαιο θα διαρκούσε από τη σεζόν 2013-14 έως τη σεζόν 2016-17. Το συμβόλαιο είχε επίσης, ένα προσιτό ποσό εξαγοράς από κάθε ομάδα που παίζει στο ΝΒΑ ή στην Ευρωλίγκα. Τελικά, έμεινε με τον Φιλαθλητικό για το υπόλοιπο της σεζόν 2012-13.

### Μιλγουόκι Μπακς (2013-σήμερα)
#### 2013-14
Στις 28 Απριλίου του 2013, ανακοινώθηκε ότι θα συμμετείχε επίσημα στο ντραφτ του 2013. Στις 27 Ιουνίου 2013, επιλέχθηκε στο νούμερο 15 του ντραφτ. Στις 30 Ιουλίου του ίδιου έτους, υπέγραψε συμβόλαιο με τους Μιλγουόκι Μπακς.

Στην πρώτη του σεζόν στο ΝΒΑ είχε μέσο όρο 6,8 πόντους, 4,4 ριμπάουντ, 1,9 ασίστ, 0,8 κοψίματα και 0,8 κλεψίματα σε 77 εμφανίσεις. Σκόραρε 23 φορές διψήφιο αριθμό πόντων και μάζεψε 2 φορές διψήφιο αριθμό ριμπάουντ, κάνοντας έτσι και τις δύο αυτές φορές *νταμπλ νταμπλ* (διψήφιος αριθμός σε 2 στατιστικές κατηγορίες). Τελείωσε το αγωνιστικό έτος με 61 κοψίματα, όντας πρώτος στην αντίστοιχη κατηγορία ανάμεσα στους νεοφερμένους παίκτες του ΝΒΑ, και κατετάγη συνολικά έβδομος στον κατάλογο νεοφερμένων (*ρούκι*) του πρωταθλήματος. Επίσης, επιλέχτηκε να παίξει στο Rising Stars Challenge στο Σαββατοκύριακο του ΝΒΑ All-Star που διεξήχθη στη Νέα Ορλεάνη, όπου σημείωσε 9 πόντους, 2 ασίστ και 2 ριμπάουντ σε 17 λεπτά συμμετοχής. Στο τέλος της σεζόν επιλέχτηκε στη δεύτερη NBA All-Rookie Team.

#### 2014-15
Στις 20 Ιανουαρίου 2015, έγινε ο νεότερος ηλιακά παίκτης στην ιστορία των Μιλγουόκι Μπακς που ξεπέρασε τους 1.000 πόντους. Στις 6 Φεβρουαρίου 2015, σκόραρε 27 πόντους και μάζεψε 15 ριμπάουντ, πετυχαίνοντας την καλύτερη του μέχρι τότε απόδοση, χάνοντας όμως από τους Χιούστον Ρόκετς. Τρεις μέρες αργότερα βραβεύθηκε ως ο καλύτερος παίχτης της εβδομάδας στην ανατολική Περιφέρεια για τις εμφανίσεις που πραγματοποίησε από τις 2 μέχρι τις 8 Φεβρουαρίου, κερδίζοντας έτσι για πρώτη φορά αυτό το βραβείο. Αργότερα διαγωνίσθηκε στον διαγωνισμό καρφωμάτων του NBA που διεξήχθη στη Νέα Υόρκη. Οι Μπακς τερμάτισαν τη σεζόν με ρεκόρ 41-41, τερματίζοντας έτσι 6οι στην Ανατολική Περιφέρεια. Αγωνιζόμενος σε 81 αγώνες, ο Αντετοκούνμπο είχε μέσο όρο 12,7 πόντους, 6,7 ριμπάουντ, 2,6 ασίστ, 1 κόψιμο και 0,9 κλεψίματα. Στα πλέι-οφ οι Μπακς έπαιξαν αντίπαλοι με τους Σικάγο Μπουλς, από τους οποίους έχασαν τη σειρά με 4-2.

#### 2015–16

Την 1η Αυγούστου 2015, έπαιξε για την ομάδα της *Team Africa* στον αγώνα επίδειξης 2015 NBA Africa, αντιπροσωπεύοντας τη Νιγηρία, καθώς οι γονείς του είχαν γεννηθεί εκεί.

Στις 26 Οκτωβρίου 2015, έλαβε επέκταση του συμβολαίου του από τους Μιλγουόκι Μπακς για το επόμενο αγωνιστικό έτος του 2016–17. Ο Αντετοκούνμπο βελτίωσε τον μέσο όρο σκοραρίσματος του σε σχέση με την προηγούμενη περίοδο, ανεβάζοντας τον μέσο όρο του στους 16 ανά αγώνα κατά τους πρώτους 20 αγώνες. Είχε επίσης υψηλό ποσοστό στις προσπάθειες δύο πόντων στο 53%. Στις 19 Νοεμβρίου, σκόραρε 33 πόντους εναντίον των Κλήβελαντ Καβαλίερς, σύνολο το οποίο ήταν το υψηλότερο που είχε επιτύχει έως τότε.  Στις 15 Ιανουαρίου του 2016, σκόραρε 28 πόντους και έκανε ατομικό ρεκόρ με 16 ριμπάουντ σε νίκη στην παράταση 108–101 επί των Ατλάντα Χωκς.
Στις 22 Φεβρουαρίου, ο Αντετοκούνμπο κατάφερε να κάνει το πρώτο τριπλ νταμπλ της αθλητικής του σταδιοδρομίας, με 27 πόντους, 12 ριμπάουντ, και 10 ασίστ, έναντι των Λος Άντζελες Λέικερς με το τελικό σκορ να είναι 108–101 υπέρ των  Μπακς. Η επίδοση αυτή τον έκανε επίσης να είναι ο νεαρότερος αθλητής των Μιλγουόκι Μπακς ο οποίος έκανε τριπλ νταμπλ καθώς ήταν μόνο 21 ετών την περίοδο εκείνη. Στις 13 Μαρτίου, έκανε το τέταρτο, πλέον, τριπλ νταμπλ του σε 11 αγώνες, έχοντας 28 πόντους, 11 ριμπάουντ και ατομικό ρεκόρ 14 ασίστ στη νίκη με 109–100 επί των Μπρούκλυν Νετς, και παράλληλα έγινε ο πρώτος παίκτης των Μπακς ο οποίος κατάφερε να έχει 4 τριπλ νταμπλ εντός ενός αγωνιστικού έτους. Στις 1 Απριλίου, έκανε το 5ο του τριπλ νταμπλ της περιόδου με 18 πόντους, 11 ριμπάουντ και 11 ασίστ στη νίκη με 113–110 έναντι των Ορλάντο Μάτζικ. Δύο ημέρες αργότερα, πραγματοποίησε την υψηλότερη επίδοση συγκομιδής πόντων σκοράροντας 34 επί των Σικάγο Μπουλς στην ήττα για το Μιλγουόκι με 102–98.

#### 2016–17
Στις 19 Σεπτεμβρίου του 2016, ο Αντετοκούνμπο έλαβε τετραετή επέκταση συμβολαίου από τους Μιλγουόκι Μπακς, με συνολικές απολαβές 100 εκατομμυρίων δολαρίων.

Στον πρώτο αγώνα της αγωνιστικής περιόδου  2016-2017 του NBA, ο Αντετοκούνμπο σκόραρε 31 πόντους στην ήττα των Μπακς με 107–96 από τους Σάρλοτ Χόρνετς. Στις 21 Νοεμβρίου, έκανε το 6ο συνολικά τριπλ νταμπλ της σταδιοδρομίας του, με 21 πόντους, 10 ριμπάουντ, 10 ασίστ, 5 κλεψίματα, και 3 κοψίματα, στη νίκη των Μπακς επί των Ορλάντο Μάτζικ με 93–89. 

Στις 5 Δεκεμβρίου, ανακηρύχθηκε ο παίκτης της εβδομάδος για ολόκληρη την ανατολική περιφέρεια του NBA, μετά από τους αγώνες που έπαιξε από τη Δευτέρα 28 Νοεμβρίου, έως την Κυριακή 4 Δεκεμβρίου, οδηγώντας του Μπακς σε σερί 3 συνεχόμενων νικών και έχοντας 24,3 πόντους μέσο όρο (4ος υψηλότερος στην Ανατολική περιφέρεια), 10,0 ριμπάουντ (5ος σε ισοβαθμία), 6,3 ασίστ, και 3,67 κλεψίματα (κορυφαίος στο πρωτάθλημα).

Στις 7 Δεκεμβρίου, έκανε το 7ο συνολικό τριπλ νταμπλ του -και 2ο του έτους-, με 15 πόντους, 12 ριμπάουντ και 11 ασίστ ωθώντας τους Μπακς στη νίκη με 115–107 έναντι των Πόρτλαντ Τρέιλ Μπλέιζερς, πλησιάζοντας το ρεκόρ συνολικών τριπλ νταμπλ από αθλητή των Μπακς το οποίο κατείχε ο Καρίμ Αμπντούλ Τζαμπάρ με 8. Στις 23 Δεκεμβρίου, σημείωσε νέα ατομική επίδοση σκοράροντας 39 πόντους συνοδεία 8 ριμπάουντ και 6 ασίστ στη νίκη των Μπακς επί των Ουάσινγκτον Ουίζαρντς με 123–96. Στις 31 Δεκεμβρίου, σημείωσε 35 πόντους, 9 ριμπάουντ, 7 ασίστ, και ατομικό ρεκόρ με 7 κοψίματα στη νίκη με 116–96 έναντι των Σικάγο Μπουλς.

Στις 4 Ιανουαρίου, σημείωσε το πρώτο καλάθι του στην εκπνοή του αγώνα δίνοντας τη νίκη στους Μπακς εναντίον των Νιου Γιορκ Νικς μέσα στο γήπεδο Τάιμς Νιου Σκουέρ της Νέας Υόρκης με 105-104. Στον αγώνα αυτό είχε συνολικά 27 πόντους και 13 ριμπάουντ. Στο επόμενο παιχνίδι με τους Νικς 2 ημέρες αργότερα στις 6 Ιανουαρίου, σημείωσε 25 πόντους και έφτασε τους 14 συνεχόμενους αγώνες σημειώνοντας τουλάχιστον 20 πόντους, ισοφαρίζοντας την επίδοση για παίκτη των Μπακς την οποία είχε ο Μάικλ Ρεντ από το 2006.

Στις 19 Ιανουαρίου, ο Αντετοκούνμπο ψηφίστηκε από κοινό, δημοσιογράφους παίκτες και προπονητές, ως βασικός για την ομάδα της Ανατολής στον αγώνα επίδειξης 2017 NBA All-Star, ο πρώτος παίκτης των Μπακς μετά το Μάικλ Ρεντ από το 2004, αλλά και ο πρώτος *βασικός* παίκτης των Μπακς μετά τον Σίντνεϋ Μόνκριφ το 1986.

Στις 10 Φεβρουαρίου του 2017, ο Αντετοκούνμπο έκανε νέα υψηλότερη επίδοση ατομικής συγκομιδής πόντων, πετυχαίνοντας 41 πόντους στην ήττα των Μπακς από τους Λος Άντζελες Λέικερς με 122–114. Στις 3 Απριλίου του 2017, διακρίθηκε ως ο κορυφαίος παίκτης του μήνα για την ανατολική περιφέρεια του πρωταθλήματος του NBA, ενώ στις 10 Απριλίου σημείωσε το 3ο τριπλ νταμπλ του για το αγωνιστικό έτος, και 8ο συνολικό του, με 10 πόντους, 11 ριμπάουντ και 10 ασίστ στη νίκη των Μπακς εναντίον των Σάρλοτ Χόρνετς με 89-79. Παράλληλα με τις νίκες των Μπακς εντός του Απριλίου, η ομάδα κατόρθωσε να προκριθεί στα πλέι οφ του ΝΒΑ του 2017.
[αριστερά|μικρογραφία|300px|Ο Γιάννης Αντετοκούνμπο σε στιγμιότυπο αγώνα έναντι των [Κλήβελαντ Καβαλίερς τον Δεκέμβριο του 2016]]
Άλλα σημαντικά επιτεύγματα που ο Αντετοκούνμπο σημείωσε με τη λήξη της κανονικής περιόδου των αγώνων ήταν:
* η πρωτιά του σε κάθε μια από τις 5 κύριες στατιστικές κατηγορίες (πόντοι, ριμπάουντ, ασίστ, κλεψίματα, κοψίματα) της ομάδας του, κάτι που στην ιστορία του NBA μόνο 4 άλλοι παίκτες είχαν καταφέρει πριν από αυτόν στις δικές τους ομάδες (Ντέιβ Κάουενς, Σκότι Πίπεν, Κέβιν Γκαρνέτ και Λεμπρόν Τζέιμς). Πλέον, στον κατάλογο έχει προστεθεί και το όνομα του Νίκολα Γιόκιτς.
* έγινε ο πρώτος παίκτης του ΝΒΑ ο οποίος κατόρθωσε να τελειώσει ανάμεσα στις 20 πρώτες θέσεις, της κανονικής περιόδου του αγωνιστικού έτους, σε συνολικούς αριθμούς, για κάθε μια από τις κύριες στατιστικές κατηγορίες (πόντοι: 14ος, ριμπάουντ: 15ος, ασίστ: 18ος, κλεψίματα: 9ος, κοψίματα: 5ος).
*Έγινε μέλος της δεύτερης κορυφαίας ομάδας του ΝΒΑ για το 2017 και της δεύτερης καλύτερης αμυντικής ομάδας την ίδια χρόνια.

Στις 27 Απριλίου του 2017, κατά τον 6ο αγώνα των Μιλγουόκι Μπακς εναντίον των Τορόντο Ράπτορς για τα πλέι οφ του 2017, ο Αντετοκούνμπο σημείωσε 34 πόντους και την υψηλότερη του επίδοση σε αγώνες πλέι οφ έως και το 2017, οι Μπακς ωστόσο έχασαν τον αγώνα με 92-89 στο Μιλγουόκι και αποκλείστηκαν από τους Ράπτορς, καθώς σε σύνολο 6 αγώνων νίκησαν σε μόνο 2. Στις 27 Ιουνίου του 2017 ο Αντετοκούνμπο, βραβεύτηκε με το βραβείο του "Πιο Βελτιωμένου Παίκτη ΝΒΑ" (2017).

#### 2017-18
Στο ξεκίνημα του πρωταθλήματος στις 18 Οκτωβρίου 2017, οι Μπακς επιβλήθηκαν στην έδρα των Σέλτικς με τον Αντετοκούνμπο να σημειώνει 37 ποντους και 13 ριμπάουντ, με το τελικό σκορ να είναι 108–100 υπέρ των Μπακς. Τρεις ημέρες αργότερα ο Αντετοκούνμπο σημείωσε ατομικό ρεκόρ πόντων σκοράροντας 44 στη νίκη με 113–110 των Μπακς επί των Πόρτλαντ Τρέιλ Μπλέιζερς. Κατά την πρώτη εβδομάδα του πρωταθλήματος διακρίθηκε ως ο *παίκτης της εβδομάδος* για την ανατολική περιφέρεια του πρωταθλήματος. Συνέχισε στους επόμενους αγώνες σημειώνοντας επίσης επιδόσεις τουλάχιστον 30 πόντων και άνω, με τους συνολικά 147 πόντους του στους 4 πρώτους αγώνες του πρωταθλήματος να είναι οι περισσότεροι στην ιστορία της ομάδας των Μπακς -ο αμέσως προηγούμενος είναι ο Καρίμ Αμπντούλ Τζαμπάρ με 146 στο πρωτάθλημα του 1970-1971-. Με την ολοκλήρωση και του 5ου αγώνα των Μπακς, είχε φτάσει σε συγκομιδή 175 πόντων, 53 ριμπάουντ, και 28 ασίστ, η οποία αποτελεί το καλύτερο ξεκίνημα παίκτη στην ιστορία του NBA στα πρώτα 5 παιχνίδια. Στις 18 Νοεμβρίου σημείωσε ατομική υψηλότερη επίδοση ριμπάουντ με 18 έναντι των Ντάλας Μάβερικς στην ήττα των Μπακς με 111-79. Στις 6 Ιανουαρίου του 2018 σημείωσε 34 πόντους έναντι των Ουάσινγκτον Ουίζαρντς, έχοντας στο σημείο αυτό τουλάχιστον 20 πόντους και 5 ριμπάουντ για 27 συνεχόμενα παιχνίδια, επίδοση την οποία παλαιότερα είχε σημειώσει ο Σακίλ Ο'Νιλ την περίοδο 2000-2001. Στις 18 Ιανουαρίου ονομάστηκε για 2η συνεχόμενη χρονιά μέλος της βασικής πεντάδας της Ανατολής στο All Star Game, ο πρώτος παίκτης των Μπακς με 2 συνεχόμενες συμμετοχές μετά τον Μάρκες Τζόνσον το 1979-80. Στις 15 Φεβρουαρίου 2018 σημείωσε το πρώτο του τριπλ νταμπλ της σαιζόν, με 36 πόντους, 11 ριμπάουντ, και 13 ασίστ στην ήττα των Μπακς από τους Ντένβερ Νάγκετς με 134-123. Αυτό ήταν το 9ο τριπλ νταμπλ της σταδιοδρομίας του, και ξεπέρασε τον Καρίμ Αμπντούλ Τζαμπάρ ο οποίος έως τότε κατείχε τα περισσότερα τριπλ νταμπλ στην ιστορία των Μπακς.
[μικρογραφία|Στιγμιότυπο από τον αγώνα έναντι των [Πόρτλαντ Τρέιλ Μπλέιζερς στις 15 Ιανουαρίου 2018]]
Στα παιχνίδια των πλέι οφ οι Μπακς αποκλείστηκαν στον 2ο γύρο έναντι των Σέλτικς, παρά τις υψηλές επιδόσεις του Αντετοκούνμπο (35 π./13 ρ./7 ασ. στον πρώτο αγώνα όπου οι Μπακς έχασαν με 113–107 στην παράταση, 31 π./14 ρ. στον 6ο αγώνα στη νίκη με 97–86, 22 π./9 ρ. στον 7ο αγώνα στην ήττα με 112–96 στον 7ο αγώνα).

#### 2018-19
Στον εναρκτήριο αγώνα των Μπακς έναντι των Σάρλοτ Χόρνετς στις 17 Οκτωβρίου 2018 ο Αντετοκούνμπο σημείωσε 25 πόντους, 18 ριμπάουντ και 8 ασίστ, σκοράροντας τους 2 τελευταίες πόντους της ομάδας του με ελεύθερες βολές και δίνοντας τη νίκη στους Μπακς με 113–112. Στον 4ο αγώνα του πρωταθλήματος σημείωσε το 10ο τριπλ νταμπλ της αθλητικής του σταδιοδρομίας, με 32 πόντους, 18 ριμπάουντ και 10 ασίστ, και παράλληλα έγινε ο μοναδικός παίκτης μαζί τον Ουίλτ Τσάμπερλαιν (πρωτάθλημα 1964-1965) ο οποίος κατά τους 4 πρώτους αγώνες σημείωσε τουλάχιστον 25 πόντους και 15 ριμπάουντ σε κάθε αγώνα. Στις 4 Νοεμβρίου σημείωσε νέο τριπλ νταμπλ με 26 π., 15 ρ. και 11 ασ., στη νίκη των Μπακς επί των Σακραμέντο Κινγκς με 144-109.

Με το τέλος της σεζόν 18-19 και συγκεκριμένα την 24η Ιουνίου, ο Γιάννης Αντετοκούνμπο αναδεικνύεται πολυτιμότερος παίκτης του πρωταθλήματος. Συγκεκριμένα έγινε μόλις ο δεύτερος Ευρωπαίος παίκτης που κατακτά το βραβείο μετά τον Γερμανό Ντιρκ Νοβίτσκι. Ο Έλληνας φόργουορντ ολοκλήρωσε τη σεζόν με μέσους όρους 27,7 πόντους, 12,5 ριμπάουντ, 5,9 ασίστ ενώ ακόμα είχε 1,3 κλεψίματα και 1,5 κόψιμο ανά παιχνίδι.

#### 2019-20

Ο Αντετοκούνμπο ξεκίνησε τη σεζόν 2019–20 με ένα τριπλ νταμπλ, καταγράφοντας 30 πόντους, 13 ριμπάουντ και 11 ασίστ στη νίκη με 117–111 στην έναρξη της σεζόν επί των Χιούστον Ρόκετς. Στις 19 Δεκεμβρίου, σημείωσε πέντε τρίποντα (ρεκόρ καριέρας) για να οδηγήσει το Μιλγουόκι έναντι της κορυφαίας θέσης στη Δύση, τους Λος Άντζελες Λέικερς και βοήθησε τους Μπακς να διεκδικήσουν το καλύτερο ρεκόρ του ΝΒΑ με 25–4. Στις 23 Ιανουαρίου 2020,  ορίστηκε αρχηγός του All-Star Game, δίπλα στον Τζέιμς για δεύτερη συνεχόμενη χρονιά. Με 56 νίκες - 17 ήττες οι Μπακς είχαν το καλύτερο ρεκόρ στην κανονική περίοδο αλλά όπως συνέβη και την προηγούμενη χρονιά αποκλείστηκαν στα πλέι οφ. Είχε μέσους όρους στην κανονική περίοδο 29,5 πόντους, 13,6 ριμπάουντ, 5,6 ασίστ και 1,0 κόψιμο και κέρδισε το δεύτερο συνεχόμενο βραβείο του πολυτιμότερου παίκτη του πρωταθλήματος. Με αυτόν τον τρόπο, έγινε ο πέμπτος παίκτης στην ιστορία του NBA που κατέκτησε τον τίτλο του πολυτιμότερου παίκτη και του καλύτερου αμυντικού της χρονιάς, και μόνο ο τρίτος την ίδια χρονιά μετά το Μάικλ Τζόρνταν και τον Χακίμ Ολάζουον.

#### 2020-21

Στις 15 Δεκεμβρίου 2020, ο Αντετοκούνμπο υπέγραψε ξανά με τους Μπακς, συμφωνώντας σε πενταετή επέκταση συμβολαίου ύψους 228 εκατομμυρίων δολαρίων, τη μεγαλύτερη στην ιστορία του πρωταθλήματος. Στο All-Star Game του 2021,  σημείωσε 35 πόντους με 16/16 σουτ εντός πεδιάς, οδηγώντας την ομάδα σε μια νίκη με 170–150 και έγινε ο πρώτος μη Αμερικανός που κέρδισε το βραβείο του πολυτιμότερου παίκτη του All-Star. Οι Μπακς ολοκλήρωσαν τη σεζόν 2020–21 με ρεκόρ 46–26, κατακτώντας την τρίτη θέση στην Ανατολική Περιφέρεια. Στον πρώτο γύρο των πλέι οφ, αντιμετώπισαν έναν επαναληπτικό αγώνα εναντίον των Μαϊάμι Χιτ. Ο Αντετοκούνμπο οδήγησε τους Μπακς σε μια νίκη τεσσάρων αγώνων, κλείνοντας τη σειρά με το πρώτο του τριπλ νταμπλ στα πλέι οφ στον τέταρτο αγώνα. Οδήγησε επίσης τους Μπακς σε μια νίκη επτά αγώνων επί των Μπρούκλιν Νετς στους ημιτελικούς της Ανατολικής Περιφέρειας, όπου είχε μέσο όρο 31,9 πόντους, 12,9 ριμπάουντ και 3,6 ασίστ ανά αγώνα. Χάνοντας δύο αγώνες των τελικών της περιφέρειας λόγω τραυματισμού, ο Αντετοκούνμπο έφτασε στους τελικούς του NBA με τους Μπακς για πρώτη φορά μετά από 47 χρόνια. 

μικρογραφία|αριστερά|Το 2021

Στο ντεμπούτο του στους τελικούς απέναντι στους Φοίνιξ Σανς, σημείωσε 20 πόντους και 17 ριμπάουντ στην ήττα με 118–108. Στη συνέχεια, κατέγραψε δύο συνεχόμενα παιχνίδια με τουλάχιστον 40 πόντους και 10 ριμπάουντ σε μια ήττα στον δεύτερο αγώνα και μια νίκη στον τρίτο αγώνα, μαζί με τον Σακίλ Ο'Νιλ το 2000 ως τους μόνους παίκτες που έφτασαν σε αυτά τα νούμερα σε συνεχόμενα παιχνίδια τελικών. Οι Μπακς συνέχισαν την ανάκαμψή τους αφού είχαν χάσει τα δύο πρώτα παιχνίδια της σειράς, επικρατώντας στους επόμενους τέσσερις αγώνες. Στον έκτο αγώνα, σημείωσε 50 πόντους, 14 ριμπάουντ και 5 κοψίματα καθώς οι Μπακς κατέκτησαν το πρώτο τους πρωτάθλημα μετά από 50 χρόνια. Είχε μέσους όρους στη σειρά 35,2 πόντους, 13,2 ριμπάουντ, 5,0 ασίστ, 1,2 κλεψίματα και 1,8 κοψίματα και αναδείχθηκε MVP των τελικών με ομόφωνη ψήφο.

#### 2021–22
Στις 13 Ιανουαρίου 2022, ο Αντετοκούνμπο οδήγησε τους Μπακς σε μια νίκη με 118–99 επί των Ουόριορς με 30 πόντους, 12 ριμπάουντ, 11 ασίστ και τρία κοψίματα, ηγούμενος και των δύο ομάδων σε τέτοια στατιστικά σε λιγότερο από 30 λεπτά, και έγινε ο πρώτος παίκτης που κατέγραψε πολλαπλά τριπλ νταμπλ 30 πόντων σε 30 λεπτά. Στις 31 Μαρτίου 2022  σημείωσε 44 πόντους στη νίκη με 120–119 στην παράταση επί των Μπρούκλιν Νετς. Πέρασε τον Τζαμπάρ και έγινε ο κορυφαίος σκόρερ στην καριέρα του στην ιστορία των Μπακς. Το τρίποντό του, που οδήγησε στο ρεκόρ, οδήγησε στην παράταση, και ευστόχησε σε δύο βολές στα τελευταία δευτερόλεπτα, σφραγίζοντας τη νίκη για τους Μπακς. Ολοκλήρωσε την κανονική περίοδο με 29,9 πόντους, 11,6 ριμπάουντ και 5,8 ασίστ, που ήταν τότε το ρεκόρ καριέρας. Στις 20 Απριλίου σε αγώνα με τους Νετς ξεπέρασε τον Τζαμπάρ ως πρώτος σκόρερ και στα πλέι οφ.

#### 2022–23
Στις 4 Νοεμβρίου, ο Αντετοκούνμπο κατέγραψε το 30ό τριπλ νταμπλ της καριέρας του με 26 πόντους, 14 ριμπάουντ και 11 ασίστ σε μια νίκη με 115–102 επί των Μινεσότα Τίμπεργουλβς.  βελτιώνοντας το ρεκόρ των Μπακς σε 8–0, το καλύτερο ξεκίνημα σεζόν στην ιστορία τους. Στις 3 Ιανουαρίου 2023, κατέγραψε ρεκόρ καριέρας, 55 πόντους, μαζί με 10 ριμπάουντ και επτά ασίστ, στη νίκη με 123–113 επί των Ουάσινγκτον Ουίζαρντς. Στις 23 Ιανουαρίου, ο Αντετοκούνμπο ονομάστηκε αρχηγός της Ανατολικής Περιφέρειας για το NBA All-Star Game του 2023, στην έβδομη συνολική επιλογή του. Στις 19 Φεβρουαρίου, η ομάδα του νίκησε το All-Star Game 2023 με 184–175. Η νίκη αυτή σηματοδότησε την πρώτη (και μοναδική) νίκη της ομάδας του σε All-Star Game. Ολοκλήρωσε την κανονική σεζόν με 31,1 πόντους ανά αγώνα, το υψηλότερο ρεκόρ καριέρας του, και οδήγησε επίσης τους Μπακς με επίδοση 58–24 στο πρωτάθλημα. Στον πρώτο γύρο των πλέι οφ του NBA του 2023, οι Μπακς αντιμετώπισαν τους Μαϊάμι Χιτ από τους οποίους αποκλείστηκαν με τον  Αντετοκούνμπο τραυματία από το πρώτο παιχνίδι να μην αγωνίζεται στα επόμενα δύο.

#### 2023-24
Στις 23 Οκτωβρίου 2023, ο Αντετοκούνμπο υπέγραψε τριετές συμβόλαιο αξίας 186 εκατομμυρίων δολαρίων με τους Μπακς.
Στον αγώνα του στις 13 Δεκεμβρίου 2023 με τους Μιλγουόκι Μπακς εναντίον των Πέισερς, σημείωσε 64 πόντους μέσα σε 35 λεπτά, με 19/24 δίποντα και 24/31 βολές, οδηγώντας το Μιλγουόκι σε μια εντυπωσιακή νίκη με 140-126 και καταφέρνοντας ρεκόρ καριέρας. Στις 17 Δεκεμβρίου,  σημείωσε 26 πόντους και 17 ριμπάουντ στη νίκη με 128–119 επί των Χιούστον Ρόκετς και  ξεπέρασε επίσης τον Τζαμπάρ και έγινε ο κορυφαίος  ριμπάουντερ στην ιστορία των Μπακς.

#### 2024-25
Στις 17 Δεκεμβρίου 2024, ο  οι Μπακς κέρδισαν το Κύπελλο NBA με νίκη με 97–81 επί των Οκλαχόμα Σίτι Θάντερ, με τον Αντετοκούνμπο να λαμβάνει το βραβείο MVP του τουρνουά και να επιλέγεται στην καλύτερη ομάδα. Πραγματοποίησε τριπλ νταμπλ με 26 πόντους, 19 ριμπάουντ και 10 ασίστ. Στις 2 Ιανουαρίου 2025, σημείωσε 27 πόντους με 12/24 σουτ εντός πεδιάς στην ήττα με 113–110 από τους Μπρούκλιν Νετς. Ήταν ο 26ος συνεχόμενος αγώνας του με τουλάχιστον 20 πόντους με 50 % ή καλύτερο ποσοστό ευστοχίας εντός πεδιάς, το μεγαλύτερο σερί στην ιστορία του NBA. Στις 8 Ιανουαρίου σημείωσε 25 πόντους, 16 ριμπάουντ και οκτώ ασίστ στη νίκη με 121–105 επί των Σαν Αντόνιο Σπερς. Ήταν το 432ο νταμπλ-νταμπλ στην καριέρα του, ξεπερνώντας τον Τζαμπάρ στην ιστορία των Μπακς. Στις 25 Ιανουαρίου, ο Αντετοκούνμπο ψηφίστηκε ως βασικός της Ανατολικής Περιφέρειας για το  All-Star Game του 2025, έχοντας λάβει τις περισσότερες ψήφους για το παιχνίδι. Στις 3 Απριλίου κατέγραψε 35 πόντους, 17 ριμπάουντ και 20 ασίστ, το υψηλότερο ρεκόρ καριέρας του, σε μια νίκη με 126–113 επί των Φιλαδέλφεια 76ερς, ο πρώτος παίκτης στην ιστορία του NBA που σημείωσε 35 πόντους, 15 ριμπάουντ και 20 ασίστ σε ένα μόνο αγώνα. Στις 5 Απριλίου σημείωσε το δεύτερο συνεχόμενο τριπλ νταμπλ του με 36 πόντους, 15 ριμπάουντ και 10 ασίστ σε μια νίκη με 121–115 στην παράταση επί των Μαϊάμι Χιτ. Έγινε ο πρώτος παίκτης στην ιστορία του NBA που είχε 70 πόντους, 30 ριμπάουντ και 30 ασίστ σε οποιοδήποτε διάστημα δύο αγώνων από την εποχή του Τσάμπερλεϊν (1968). Στις 10 Απριλίου, ο Αντετοκούνμπο έγινε μόλις ο δεύτερος παίκτης στην ιστορία του NBA μετά τον Τσάμπερλεϊν που είχε δέκα συνεχόμενα παιχνίδια με τουλάχιστον 20 πόντους με τουλάχιστον 60 % ευστοχία. Ολοκλήρωσε την κανονική σεζόν με μέσο όρο 30,4 πόντους, 11,9 ριμπάουντ και 6,5 ασίστ ανά αγώνα. Στα πλέι οφ, οι Μπακς αποκλείστηκαν στον πρώτο γύρο, παρά το γεγονός ότι ο Αντετοκούνμπο είχε κατά μέσο όρο ρεκόρ καριέρας στα πλέι οφ σε πόντους (33,0), ριμπάουντ (15,4) και ποσοστό ευστοχίας στα σουτ εντός πεδιάς (60,6 %).

#### 2025-26
Στις 13 Οκτωβρίου 2025, ο μικρότερος αδελφός του, ο Άλεξ, υπέγραψε συμβόλαιο με τους Μιλγουόκι Μπακς, σηματοδοτώντας την πρώτη φορά στην ιστορία συλλόγου του ΝΒΑ που τρία αδέλφια — ο Γιάννης, ο Θανάσης και ο Άλεξ — αγωνίζονται στην ίδια ομάδα.

### Στατιστικά σταδιοδρομίας

#### NBA
#### Κανονική περίοδος
Με **έντονη** γραφή οι μέγιστοι μέσοι όροι:

|-
| style="text-align:left;"| 2013-2014
| style="text-align:left;"| Μιλγουόκι Μπακς
| 78|| 23 || 24,6 || 0,414 || **0,347** || 0,683 || 4,4 || 1,9 || 0,8 || 0,8 || 6,8
|-
| style="text-align:left;"| 2014-2015
| style="text-align:left;"| Μιλγουόκι Μπακς
| **81** || 71 || 31,4 || 0,491 || 0,159 || 0,741 || 6,7 || 2,6 || 0,9 || 1,0 || 12,7
|-
| style="text-align:left;"| 2015-2016
| style="text-align:left;"| Μιλγουόκι Μπακς
| 80 || 79 || 35,3 || 0,506 || 0,257 || 0,724 || 7,7 || 4,3 || 1,2 || 1,4 || 16,9
|-
| style="text-align:left;"| 2016-2017
| style="text-align:left;"| Μιλγουόκι Μπακς
| 80 || **80** || 35,6 || 0,522 || 0,272 || **0,770** || 8,7 || **5,4** || **1,6** || **1,9** || 22,9
|-
| style="text-align:left;"| 2017–2018
| style="text-align:left;"| Μιλγουόκι Μπακς
| 75 || 75 || **36.7** || 0,529 || 0,307 || 0,760 || 10,0|| 4,8 || 1,5 || 1,4 || 26,9
|-
| style="text-align:left;"| 2018–2019
| style="text-align:left;"| Μιλγουόκι Μπακς
| 72 || 72 || 32.8 || **.578** || .256 || .729 || 12.5 || **5.9** || 1.3 || 1.5 || 27.7
|-
| style="text-align:left;"| 2019–2020
| style="text-align:left;"| Μιλγουόκι Μπακς
| 63 || 63 || 30.4 || .553 || .304 || .633 || **13.6** || 5.6 || 1.0 || 1.0 || **29.5**
|-
| style="text-align:center;" colspan="2"| Σταδιοδρομία
| 528 || 463 || 32.5 || .526 || .284 || .722 || 8.9 || 4.3 || 1.2 || 1.3 || 20.1

#### [[Πλέι-οφ του ΝΒΑ|Πλέι οφ]]
Στατιστικά στους αγώνες πλέι οφ:
|-
| style="text-align:left;"| Πλέι Οφ NBA 2015
| style="text-align:left;"| Μιλγουόκι Μπακς
| 6 || 6 || 33,5 || 0,366 || 0,000 || **0,739** || 7,0 || 2,7 || 0,5 || 1,5 || 11,5
|-
| style="text-align:left;"| Πλέι Οφ NBA 2017
| style="text-align:left;"| Μιλγουόκι Μπακς
| 6 || 6 || **40,5** || 0,536 || **0,400** || 0,543 || 9,5 || 4,0 || **2,2** || 1,7 || 24,8
|-
| style="text-align:left;"| Πλέι Οφ NBA 2018
| style="text-align:left;"| Μιλγουόκι Μπακς
| 7 || 7 || 40,0 || **0,570** || 0,286 || 0,691 || 9,6 || **6,3** || 1,4 || 0,9 || 25,7
|-
| style="text-align:left;"| Πλέι Οφ NBA 2019
| style="text-align:left;"| Μιλγουόκι Μπακς
| **15** || **15** || 34.3 || .492 || .327 || .637 || 12.3 || 4.9 || 1.1 || **2.0** || 25.5
|-
| style="text-align:left;"| Πλέι Οφ NBA 2020
| style="text-align:left;"| Μιλγουόκι Μπακς
| 9 || 9 || 30.8 || .559 || .325 || .580 || **13.8** || 5.7 || .7 || .9 || **26.7**
|-
| style="text-align:center;" colspan="2"| Σταδιοδρομία
| 43 || 43 || 35.2 || .514 || .325 || .627 || 11.0 || 4.8 || 1.1 || 1.5 || 23.7

#### NBA All-Star Game
Το 2017 ο Αντετοκούνμπο συμμετείχε για πρώτη φορά σε αγώνα NBA All Star, και ξεκίνησε ως βασικός για την ομάδα της Ανατολής. Σε ηλικία 22 ετών και 74 ημερών, ήταν έως το 2017 ο νεαρότερος ξένος παίκτης στην ιστορία του ΝΒΑ ο οποίος ξεκίνησε βασικός στην πρώτη πεντάδα σε αγώνα NBA All-Star, καθώς και ο πρώτος Έλληνας παίκτης με την ιδιότητα αυτή. Αγωνίστηκε για 22 λεπτά και ήταν ο πρώτος σκόρερ της ομάδας σημειώνοντας 30 πόντους, 6 ριμπάουντ, και 3 κοψίματα.

|-
| style="text-align:left;"| NBA All Star 2017
| style="text-align:left;"| Ανατολή
| 1 || 1 || 22 || 14/17 || 0/1 || 2/2 || 6 || 1 || 3 || 1 || 30
|-
| style="text-align:left;"| NBA All Star 2018
| style="text-align:left;"| Ομάδα Στέφεν Κάρι
| 1 || 1 || 26 || 6/14 || 0/2 || 4/6 || 7 || 2 || 0 || 0 || 16
|-
| style="text-align:left;"| NBA All Star 2019
| style="text-align:left;"| Ομάδα Γιάννης Αντετοκούνμπο
| 1 || 1 || 27 || 17/23 || 2/6 || 2/2 || 11 || 5 || 1 || 0 || 38
|-
| style="text-align:left;"| NBA All Star 2020
| style="text-align:left;"| Ομάδα Γιάννης Αντετοκούνμπο
| 1 || 1 || 30 || 12/21 || 1/4 || 0/2 || 11 || 4 || 1 || 3 || 25
|-
| style="text-align:left;"| NBA All Star 2021
| style="text-align:left;"| Ομάδα ΛεΜπρόν Τζέιμς
| 1 || 1 || 19 || 16/16 || 3/3 || 0/0 || 7 || 3 || 1 || 1 || 35
|-
| style="text-align:left;"| NBA All Star 2022
| style="text-align:left;"| Ομάδα ΛεΜπρόν Τζέιμς
| 1 || 1 || 27 || 15/21 || 0/3 || 0/0 || 12 || 6 || 3 || 1 || 30
|-
| style="text-align:center;" colspan="2"| Σταδιοδρομία
| 6 || 6 || 153|| 80/112 || 6/19 || 8/12 || 54 || 21 || 9 || 6 || 174

#### Μέγιστες επιδόσεις
Οι μέγιστες επιδόσεις του Γιάννη Αντετοκούνμπο είναι όπως παρακάτω :

#### Τριπλ νταμπλ
Ο Αντετοκούνμπο έχει συνολικά 228 νταμπλ νταμπλ (διψήφιο αριθμό σε 2 στατιστικές κατηγορίες) από το αγωνιστικό έτος 2013/2014 έως το 2023/2024.

Τα τριπλ νταμπλ (διψήφιος αριθμός σε 3 κατηγορίες) του είναι όπως παρακάτω:

### Ελληνικό πρωτάθλημα καλαθοσφαίρισης Α2

### Εθνική Ελλάδας

Ο Αντετοκούνμπο υπήρξε μέλος της Εθνικής ομάδας Νέων έχοντας συμμετάσχει στο Ευρωπαϊκό Πρωτάθλημα Νέων το 2013, στην Εσθονία. Τα στατιστικά του από εκείνη τη διοργάνωση ήταν 8,0 πόντους, 7,6 ριμπάουντ, 2,2 ασίστ, και 1,4 σε 10 αγώνες. Σε σχέση με το σύνολο των αθλητών από όλες τις ομάδες, ήταν 2ος στα αμυντικά ριμπάουντ ανά αγώνα (7) και 7ος στα κοψίματα (1,4).

Το 2014, ο Φώτης Κατσικάρης τον κάλεσε για την προετοιμασία της Εθνικής ενόψει του Παγκοσμίου Κυπέλλου 2014, όπου και συμμετείχε. Το 2015 συμμετείχε με την Εθνική ανδρών στο Ευρωπαϊκό Πρωτάθλημα, όπου η Ελλάδα κατετάγη 5η με μόλις μία ήττα (7-1). Είχε μέσο όρο 6,3 πόντους και 4,3 ριμπάουντ ανά αγώνα με 45,8 % ποσοστό ευστοχίας σε 6 αγώνες. Η εθνική πέρασε εύκολα το στάδιο των ομίλων χωρίς να χάσει αγώνα και έφτασε στους προημιτελικούς, όπου και έχασε από την Ισπανία και αποκλείστηκε. Με το τέλος της συμμετοχής της εθνικής στη διοργάνωση, ο Αντετοκούνμπο είχε συγκεντρώσει τρία νταμπλ νταμπλ και ατομική επίδοση σκοραρίσματος τους 17 πόντους εναντίον της Ισπανίας, καθώς και υπήρξε ο κορυφαίος σε συγκομιδή ριμπάουντ για την ομάδα. Τα ποσοστά του στη διοργάνωση αυτή ήταν 9,8 πόντοι, 6,9 ριμπάουντ, και 1,1 ασίστ ανά αγώνα.

Η επόμενη συμμετοχή του με την εθνική Ελλάδας, ήταν στα προκριματικά του Τορίνου για τους Ολυμπιακούς Αγώνες του 2016, όπου είχε μέσο όρο 15,3 πόντους, 5,7 ριμπάουντ, 2,0 ασίστ, 0,7 κλεψίματα, και 2,0 κοψίματα σε 3 αγώνες. Η Ελλάδα απέτυχε να προκριθεί καθώς έχασε από την Κροατία με 66-61.

Επέστρεψε στην Εθνική Ομάδα, σε μια φιλική νίκη επί της Ουγγαρίας με 83-59 και υπήρξε μέλος της Εθνικής ανδρών, η οποία συμμετείχε στο Παγκόσμιο Πρωτάθλημα του 2019 στην Κίνα.

Το 2020, μετά από ψηφοφορία στον ιστότοπο της Παγκόσμιας Ομοσπονδίας Καλαθοσφαίρισης, βρέθηκε στην καλύτερη πεντάδα της Εθνικής Ομάδας των τελευταίων δύο δεκαετιών (2000-2020) σε Ευρωμπάσκετ, μαζί με τους Διαμαντίδη, Παπαλουκά, Σπανούλη και Πρίντεζη.

Αγωνίστηκε στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία 107-96. Ο ίδιος ήταν ο κορυφαίος της Εθνικής, αλλά και ένας από τους κορυφαίους παίκτες της διοργάνωσης έχοντας 29,3 πόντους, 8,8 ριμπάουντ, 4,7 ασίστ και 1,5 κλεψίματα μέσο όρο σε 28 λεπτά συμμετοχής και 6 αγώνες. Μάλιστα, ήταν μέλος της καλύτερης πεντάδας του Ευρωμπάσκετ, παρότι η Ελλάδα δεν κατάφερε να περάσει τα προημιτελικά της διοργάνωσης. Το καλοκαίρι του 2024, συμμετείχε στους Ολυμπιακούς Αγώνες στο Παρίσι, όπου η Εθνική έφτασε μέχρι τα προημιτελικά αφού αποκλείστηκε από την Γερμανία με 76-63. Εκεί, αναδείχθηκε πρώτος σκόρερ με 25,8 πόντους με 73,6% στα δίποντα, 16,7% στα τρίποντα  και 66,7% στις ελεύθερες βολές σε κάτι περισσότερο από 33 λεπτά ανά παιχνίδι.

Στο Ευρωμπάσκετ 2025, ο  Αντετοκούνμπο, μετά από εξαιρετικές εμφανίσεις, βοήθησε την Εθνική να κατακτήσει μετάλλιο για πρώτη φορά μετά από 16 χρόνια. Συγκεκριμένα, η Ελλάδα κέρδισε στο μικρό τελικό την Φινλανδία 92-89, κερδίζοντας έτσι το χάλκινο μετάλλιο, μετά από εξαιρετική εμφάνιση του Αντετοκούμπο που σημείωσε 30 πόντους, πήρε 17 ριμπάουντ, έδωσε 6 ασίστ, είχε δύο κοψίματα και ένα κλέψιμο. Η Ελλάδα στη διοργάνωση αυτό έκανε γενικά πολύ καλές εμφανίσεις κερδίζοντας παραδοσιακές δυνάμεις του ευρωπαϊκού μπάσκετ όπως η Ιταλία, η Ισπανία, η Λιθουανία και το Ισραήλ, ενώ ο Γιάννης εξασφάλισε μια θέση στην πεντάδα του τουρνουά. Μετά το τέλος του μικρού τελικού, δήλωσε ότι η κατάκτηση του μεταλλίου με την Εθνική ομάδα είναι το μεγαλύτερο επίτευγμα στην καριέρα του, ανώτερο ακόμη και από την κατάκτηση του πρωταθλήματος του NBA και την κατάκτηση της διάκρισης του MVP δύο φορές στο επαγγελματικό πρωτάθλημα των ΗΠΑ.

### Άλλες δραστηριότητες
#### Antetokounbros
Από το καλοκαίρι του 2016, ο Γιάννης Αντετοκούνμπο μαζί με τον αδερφό του Θανάση δραστηριοποιούνται με τη διοργάνωση των *Antetokounbros*, η οποία αποτελείται από αγώνες επίδειξης και φιλικά παιχνίδια στην Ελλάδα με σκοπό την προώθηση της καλαθοσφαίρισης και της ευρύτερης αθλητικής άμιλλας και κοινωνικής ευαισθητοποίησης. Το 2016, περιελάμβανε αγώνες επίδειξης στο Ηράκλειο της Κρήτης και στην περιοχή των Σεπολίων στην Αθήνα. Το 2017, περιελάμβανε 2 φιλικούς αγώνες στο Αλεξάνδρειο Μέλαθρο στη Θεσσαλονίκη και στο ΟΑΚΑ στην Αθήνα, εναντίον της εθνικής ομάδας αντρών του 2005, η οποία υπήρξε πρωταθλήτρια Ευρώπης στο Ευρωμπάσκετ του 2005, καθώς και είχε καταταγεί 2η στο παγκόσμιο πρωτάθλημα του 2006. Το 2018, διοργανώθηκε μαραθώνιος 5 χλμ στην Αθήνα με την ονομασία Antetokounbros 5K run, με τη διαδρομή να είναι από τα Σεπόλια έως το Καλλιμάρμαρο.

#### Tαινία
Τον Ιούνιο του 2022 κυκλοφόρησε η ταινία "Άνοδος: Η Ιστορία των Αντετοκούνμπο", από την Disney, στη συνδρομητική υπηρεσία Disney+, που αφηγείται την αληθινή ιστορία της οικογένειας Αντετοκούνμπο.

### Προσωπική ζωή
Το 2016 ξεκίνησε τη σχέση του με τη Μαράια Ριντλσπρίγκερ και την 1η Σεπτεμβρίου 2024 παντρεύτηκαν στη Πύλο. Έχουν αποκτήσει μαζί τέσσερα παιδιά: τον Λίαμ-Τσαρλς Αντετοκούνμπο (γενν. 2020), τον Μάβερικ-Ντιάπερ Αντετοκούνμπο (γενν. 2021), την Εύα-Μπρουκ Αντετοκούνμπο (γενν. 2023) και την Άρια-Κάπρι Αντετοκούνμπο (γενν. 2025).

Ειδική μνεία έχει γίνει από τον ίδιο σε ζητήματα ρατσισμού που έχει βιώσει μεγαλώνοντας στην Ελλάδα. Ο ίδιος και η οικογένεια του έχουν βρεθεί στο στόχαστρο ρητορικής μίσους, με πιο έντονα τα παραδείγματα αυτά του Νίκου Μιχαλολιάκου το 2013, του Τάκη Τσουκαλά το 2018, και το 2020 ενός υπαλλήλου του Υπουργείου Παιδείας, που μέσω του Twitter, δημοσίευσε ρατσιστικά σχόλια κατά του Γιάννη Αντετοκούνμπο.

Σε ερώτηση δημοσιογράφου για τον λόγο που αγωνίζεται με τον αριθμό 34 στη φανέλα του, είχε αναφέρει πως είναι από τα τελευταία ψηφία της χρονολογίας γέννησης της μητέρας του (1963) και του πατέρα του (1964), το "3" και το "4", καταλήγοντας στο 34, αντιθέτως ο αδελφός του Θανάσης Αντετοκούνμπο έβαλε τα νούμερα αντίστροφα και επέλεξε το 43.

## Τίτλοι και διακρίσεις

### Συλλογικοί

#### [[Μιλγουόκι Μπακς]]

* Πρωτάθλημα ΝΒΑ: (2021)
* Κυπελλούχος ΝΒΑ (2024)

### Ατομικοί
* 2× MVP του ΝΒΑ (2019, 2020)
* MVP των τελικών του NBA (2021)
* MVP του Κυπέλλου του NBA (2024)
* 10 × ΝΒΑ All-Star (2017, 2018, 2019, 2020, 2021, 2022, 2023, 2024, 2025), 2026)
* ΝΒΑ All-Star Game MVP (2021)
* 7 × Κορυφαία πεντάδα ΝΒΑ (2019, 2020, 2021, 2022, 2023, 2024, 2025)
* 2× Δεύτερη καλύτερη πεντάδα ΝΒΑ (2017, 2018)
* 4× Κορυφαία αμυντική πεντάδα ΝΒΑ (2019, 2020, 2021, 2022)
* Καλύτερος αμυντικός παίκτης της χρονιάς (2020)
* Δεύτερη καλύτερη αμυντική πεντάδα ΝΒΑ (2017)
* Πιο βελτιωμένος παίκτης ΝΒΑ (2017)
* Δεύτερη καλύτερη ρούκι πεντάδα ΝΒΑ (2014)
* Οι 75 καλύτεροι παίκτες του NBA όλων των εποχών : (2021)
* Βραβείο Ευρωπαίου καλαθοσφαιριστή της χρονιάς (2018)
* Καλύτερη ομάδα του Ευρωμπάσκετ: (2022, 2025)

## Τιμές
* Ευρωπαϊκό Τάγμα Αξίας: Παράσημο τιμής του Ευρωπαϊκού Κοινοβουλίου

## Παραπομπές


## Εξωτερικοί σύνδεσμοι

### Γενικά
* 
*Στοιχεία αθλητή στο NBA.com
* 

### Συνεντεύξεις
* Αναλυτική συνέντευξη Γιάννη και Θανάση Αντετοκούνμπο στον Βασίλη Σκουντή
* Συνέντευξη για την ομογένεια, Ομπάμα, Γκάλη, και Antetokounmpros - Eurohoops TV
* Συνέντευξη στην τηλεοπτική εκπομπή NBA The Jump  
* Συνέντευξη πριν την επιλογή στο NBA Draft 2013 

### Αφιερώματα
* The Most Intriguing Point Guard In NBA History - Sports Illustrated 
* The extraordinary measures of Giannis Antetokounmpo - ESPN 

### Δραστηριότητες στην Ελλάδα
* Φιλικός αγώνας στα Σεπόλια, Μάιος 2015
* Φιλικός αγώνας στο Ηράκλειο, Απρίλιος 2016

### Άλλα
* Ο άνθρωπος που ανακάλυψε τον Αντετοκούνμπο 
* Η ανακοίνωση του Γιάννη Αντετοκούνμπο στον αριθμό 15 στο NBA draft

Κατηγορία:Έλληνες καλαθοσφαιριστές
Κατηγορία:Νιγηριανοί καλαθοσφαιριστές
Κατηγορία:Έλληνες νιγηριανής καταγωγής
Κατηγορία:Πολιτογραφημένοι πολίτες της Ελλάδας
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Καλαθοσφαιριστές Τρίτωνα Αθηνών
Κατηγορία:Καλαθοσφαιριστές Φιλαθλητικού Ζωγράφου
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές του NBA
Κατηγορία:Έλληνες καλαθοσφαιριστές στο NBA
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές All-Star Game (NBA)